**KLAIPĖDOS MIESTO SAVIVALDYBĖS ADMINISTRACIJA**

**SENIŪNAIČIŲ SUEIGOS**

**PROTOKOLAS**

2017-08-23 Nr. ADM1-242

 Posėdis įvyko 2017-08-16. Pradžia 17.00 val.

 Posėdžio pirmininkė Elida Mantulova.

 Posėdžio sekretorė Renata Razgienė.

 Dalyvavo: Aistė Andruškevičiūtė Jaunimo reikalų koordinatorė ir 15 seniūnaičių.

(dalyvių sąrašas pridedamas).

DARBOTVARKĖ:

1. Dėl seniūnaičių sueigos pirmininko, pavaduotojo ir sekretoriaus išrinkimo.
 2. Dėl deleguotų narių rinkimo į Klaipėdos miesto savivaldybės tarybos Etikos komisiją.
 3. Dėl deleguotų narių rinkimo į Klaipėdos miesto savivaldybės tarybos Antikorupcijos komisiją.
 4. Dėl Nevyriausybinių organizacijų ir bendruomeninės veiklos stiprinimo 2017–2019 metų veiksmų plano įgyvendinimo 2.3 priemonės „Remti bendruomeninę veiklą savivaldybėse“ įgyvendinimo Klaipėdos miesto savivaldybėje.

5. Kiti klausimai.

Susirinkusius seniūnaičius pasveikino posėdžio pirmininkė Elida Mantulova. Ji priminė, kad pagal sueigos nuostatus seniūnaičių sueigoje turi dalyvauti ne mažiau kaip pusė seniūnaičių. Iš devyniolikos seniūnaičių užsiregistravo sueigoje 15 seniūnaičių, todėl sueiga yra teisėta ir gali būti priimti sprendimai. Pristatė darbotvarkę, kurioje buvo numatyti 5 klausimai ir pasiūlė į darbotvarkę įtraukti papildomai dar vieną klausimą dėl deleguotų narių rinkimo į Klaipėdos miesto savivaldybės visuomeninę administracinių ginčų komisiją.

Dėl darbotvarkės išplėtimo nauju klausimu pritarta vienbalsiai. Klausimas bus svarstomas ketvirtuoju klausimu. Darbotvarkė patvirtinta.

1. SVARSTYTA. Dėl seniūnaičių sueigos pirmininko, pavaduotojo ir sekretoriaus išrinkimo. (Kalbėjo Elida Mantulova).

Siūloma pasisiūlyti arba pasiūlyti kandidatūrą į seniūnaičių pirmininkus. Pasiūlytas kandidatas Vytautas Lupeika vykdyti seniūnaičių pirmininko pareigas atsisakė. Į seniūnaičių pirmininkus pasiūlyta Virginija Jurgilevičienė.

BALSAVO:

Už – 13

Prieš –nėra

Susilaikė –2

NUTARTA: Seniūnaičių sueigos pirmininke išrinkta Virginija Jurgilevičienė.

Siūloma pasisiūlyti arba pasiūlyti kandidatą į seniūnaičio pirmininko pavaduotojus. Pasiūlyti du kandidatai Mindaugas Prialgauskas ir Aida Dumbrauskaitė.

Už Mindaugą Prialgauską BALSAVO:

Už – 11

Prieš –nėra

Susilaikė –1

Kiti nebalsavo.

Už Aidą Dumbrauskaitę BALSAVO:

Už – 1

Prieš – nėra

Susilaikė –3

Kiti nebalsavo.

NUTARTA: Seniūnaičių sueigos pirmininko pavaduotoju tvirtinamas Mindaugas Prialgauskas.

Į seniūnaičių sekretorės pareigas buvo siūlomos dvi kandidatės: Aida Dumbrauskaitė ir Inga Dailidienė. Pasiūlytos kandidatės nesutiko eiti sekretorės pareigų.

Į seniūnaičių sekretorės pareigas buvo siūloma kandidatė Rasa Arcišauskienė, kuri sutiko eiti siūlomas pareigas. Pritarta vienbalsiai.

NUTARTA: Seniūnaičių sueigos sekretore išrinkta Rasa Arcišauskienė.

2. SVARSTYTA. Dėl deleguotų narių rinkimo į Klaipėdos miesto savivaldybės tarybos Etikos komisiją. (Kalbėjo Elida Mantulova).

Vadovaujantis Klaipėdos miesto savivaldybės tarybos etikos komisijos veiklos nuostatais iki š. m. rugsėjo 1 d. kviečiami juridiniai asmenys teikti visuomenės atstovų kandidatūras į Klaipėdos miesto savivaldybės tarybos Etikos komisiją. Etikos komisiją turi sudaryti 5 atstovai iš viešųjų juridinių asmenų ar seniūnaičių. Prašoma siūlyti kandidatus. Pasiūlytas kandidatas Vytautas Lupeika atsisakė.

Pasiūlyti kandidatai į etikos komisiją: Rita Borta, Mindaugas Prialgauskas, Antanas Gimbutas, Jonas Tamošaitis, Irena Gailiutė. Siūloma balsuoti už visą sąrašą:

BALSAVO:

Už – 11

Prieš – nėra

Susilaikė – nėra

Kiti nebalsavo.

NUTARTA: Patvirtinti visus penkis sąraše esančius kandidatus Ritą Bortą, Mindaugą Prialgauską, Antaną Gimbutą, Joną Tamošaitį, Ireną Gailiutę į Klaipėdos miesto savivaldybės tarybos Etikos komisiją.

3. SVARSTYTA. Dėl deleguotų narių rinkimo į Klaipėdos miesto savivaldybės tarybos Antikorupcijos komisiją. (Kalbėjo Elida Mantulova).

Pasiūlyti kandidatai į Antikorupcijos komisiją: Rita Borta, Mindaugas Prialgauskas, Antanas Gimbutas, Marija Kalendė, Irena Gailiutė. Siūloma balsuoti už visą sąrašą:

BALSAVO:

Už – 10

Prieš – nėra

Susilaikė – 2

Kiti nebalsavo.

NUTARTA: Patvirtinti Ritą Bortą, Mindaugą Prialgauską, Antaną Gimbutą, Mariją Kalendę, Ireną Gailiutę. į Klaipėdos miesto savivaldybės tarybos Antikorupcijos komisiją.

4. SVARSTYTA. Dėl deleguotų narių rinkimo į Klaipėdos miesto savivaldybės visuomeninę administracinių ginčų komisiją. (Kalbėjo Elida Mantulova).

Ši komisija dirbs iki 2017 m. gruodžio 31 d. kadangi keičiasi teisės aktai. Gali būti, kad ta pati komisija dirbs ir toliau, tačiau šiuo metu nėra teisės akto kuris tai apibrėžtų. Buvo paaiškinta seniūnaičiams darbo Klaipėdos miesto savivaldybės visuomeninėje administracinių ginčų komisijoje tvarka.

Pasiūlyti kandidatai į Savivaldybės visuomeninę administracinių ginčų komisiją: Aida Dumbrauskaitė ir Sigita Sidabrienė. Siūloma balsuoti už abi kandidates:

BALSAVO:

Už – 12

Prieš – nėra

Susilaikė – 1

Kiti nebalsavo.

NUTARTA: Patvirtinti Aidą Dumbrauskaitę ir Sigitą Sidabrienę į Klaipėdos miesto savivaldybės visuomeninės administracinių ginčų komisiją.

5. SVARSTYTA. „Dėl Nevyriausybinių organizacijų ir bendruomeninės veiklos stiprinimo 2017–2019 metų veiksmų plano įgyvendinimo 2.3 priemonės „Remti bendruomeninę veiklą savivaldybėse“ įgyvendinimo Klaipėdos miesto savivaldybėje. (Kalbėjo Aistė Andruškevičiūtė).

Informacija išklausyta. Seniūnaičiai supažindinti su tvarkos aprašu ir paskatinti rengti ir teikti paraiškas finansavimui gauti.

Posėdžio pirmininkė Elida Mantulova padėkojo visiems dalyvavusiems ir informavo, kad š. m. rugpjūčio 28 ir 29 dienomis planuojamos išplėstinės seniūnaičių sueigos. Sueiga baigta.

|  |  |
| --- | --- |
|  |  |

Posėdžio pirmininkė Elida Mantulova

Posėdžio sekretorė Renata Razgienė